CELEX: 62011TN0647
Language: mt
Date: 2011-12-19 00:00:00
Title: Kawża T-647/11: Rikors ippreżentat fid- 19 ta’ Diċembru 2011 — Asos vs UASI — Maier (ASOS)

25.2.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 58/11
            
         Rikors ippreżentat fid-19 ta’ Diċembru 2011 — Asos vs UASI — Maier (ASOS)
   (Kawża T-647/11)
   2012/C 58/20
   Lingwa tar-rikors: l-Ingliż
   
      Partijiet
   
   
      Rikorrenti: Asos plc (Londra, ir-Renju Unit) (rappreżentant: P. Kavanagh, Solicitor)
   
      Konvenut: L-Uffiċċju għall-Armonizzazzjoni fis-Suq Intern (Trade marks u Disinni)
   
      Parti oħra quddiem il-Bord tal-Appell: Roger Maier (San Pietro di Stabio, l-Iżvizzera)
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               —
            
            
               tannulla d-Deċiżjoni tar-Raba’ Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tas-17 ta’ Ottubru 2011, fil-Każ R 2215/2010-4:
            
         
               —
            
            
               tawtorizza r-reġistrazzjoni tat-trade mark li għaliha saret l-applikazzjoni fir-rigward tal-prodotti u s-servizzi kollha koperti bl-ispeċifikazzjoni tat-trade mark li għaliha saret l-applikazzjoni; u
            
         
               —
            
            
               tikkundanna lill-konvenut għall-ispejjeż tar-rikors.
            
         
      Motivi u argumenti prinċipali
   
   
      Applikanti għat-trade mark Komunitarja: ir-rikorrenti
   
      Trade mark Komunitarja kkonċernata: it-trade mark verbali “ASOS”, għal prodotti u servizzi fil-klassijiet 3, 14, 18, 25 u 35 — Applikazzjoni għal trade mark Komunitarja Nru 4524997
   
      Proprjetarju tat-trade mark jew tas-sinjal invokat insostenn tal-oppożizzjoni: il-parti l-oħra fil-proċedimenti quddiem il-Bord tal-Appell
   
      Trade mark jew sinjal invokat: ir-reġistrazzjoni għat-trade mark Komunitarja Nru 4580767 tat-trade mark verbali “ASSOS”, għal prodotti fil-klassijiet 3, 12 u 25
   
      Deċiżjoni tad-Diviżjoni tal-Oppożizzjoni: oppożizzjoni milqugħa parzjalment
   
      Deċiżjoni tal-Bord tal-Appell: deċiżjoni tad-Diviżjoni tal-Oppożizzjoni annullata parzjalment
   
      Motivi invokati: il-Bord tal-Appell naqas mmilli jikkunsidra b’mod xieraq il-koeżistenza u l-effett tagħha fuq l-evalwazzjoni globali tal-probabbiltà ta’ konfużjoni, u żbalja meta injora r-rilevanza tal-evidenza tal-koeżistenza. Barra minn hekk, il-Bord tal-Appell żbalja fl-evalwazzjoni tiegħu tat-tifsira kunċettwali tat-trade mark li għaliha saret l-applikazzjoni u naqas milli jieħu inkunsiderazzjoni t-tifsira kunċettwali korretta tat-trade mark li għaliha saret l-applikazzjoni meta evalwa l-probabbiltà ta’ konfużjoni bbażata fuq evalwazzjoni globali.